Document ID: 31976R1795

ΚΑΝΟΝΙΣΜΟΣ (ΕΟΚ) αριθ. 1795/76 ΤΟΥ ΣΥΜΒΟΥΛΙΟΥ της 20ής Ιουλίου 1976 περί των όρων εφαρμογής του άρθρου 40 παράγραφος 4 της συνθήκης στα υπερπόντια γαλλικά διαμερίσματα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 227,
την πρόταση της Επιτροπής,
τη γνώμη της Συνελεύσεως(1),
Εκτιμώντας:
ότι αποδεικνύεται πρόσφορη η χρησιμοποίηση της δυνατότητος επεκτάσεως του πεδίου εφαρμογής του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα προσανατολισμού, στα υπερπόντια γαλλικά διαμερίσματα, ώστε να μπορέσουν να επωφεληθούν από τις κοινοτικές ενισχύσεις για τη βελτίωση των γεωργικών δομών που προβλέπονται στο άρθρο 6 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970, περί χρηματοδοτήσεως της κοινής γεωργικής πολιτικής(2), όπως τροποποιήθηκε σε τελευταίο στάδιο από τον κανονισμό (ΕΟΚ) αριθ. 2788/72(3) και, έτσι, να ευνοήσουν την οικονομική και κοινωνική ανάπτυξη των περιοχών αυτών των οποίων, η διάρθρωση είναι, κατά κύριο λόγο, γεωργική-
ότι είναι ευκταίο να επεκταθεί η δραστηριότητα του τμήματος προσανατολισμού στα υπερπόντια γαλλικά διαμερίσματα το συντομότερο δυνατό,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 40 παράγραφος 4 της συνθήκης εφαρμόζεται στα υπερπόντια γαλλικά διαμερίσματα όσον αφορά το τμήμα προσανατολισμού του Ευρωπαϊκού Γεωργικού Ταμείου Προσανατολισμού και Εγγυήσεων.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 20 Ιουλίου 1976.

Labels: 18
15
19
6